**Digital kommunikasjon mellom hjem og barnehage i Vigilo**

Fra mandag 06. november 2023 kan foreldre med barn i Våland barnehagene kommunisere med barnehagen gjennom Vigilo.

Tidligere har kommunikasjon gått i ulike kanaler, blant annet post i hylla til barnet og e-post. Når vi nå går over til Vigilo sin kommunikasjonsmodul betyr det en tryggere og mer effektiv måte å kommunisere på, både for deg som forelder, men også for de ansatte ved barnehagen.

Du kan lese mer om Vigilo her: <https://vigilo.no/>

**Hva bruker vi Vigilo til?**

Vigilo brukes til å dele praktisk informasjon mellom deg og barnehagen. Du skal bruke Vigilo for å sende meldinger til barnehagen, melde fravær, og for å få tilgang til innhold publisert av barnehagen. Barnehagen vil tilsvarende sende meldinger og publisere informasjon til deg i Vigilo.

Sensitive opplysninger skal ikke deles med barnehagen via Vigilo. Eksempler på dette er opplysninger om helse, religion, mobbesaker og personlig økonomi. For slike henvendelser tar du direkte kontakt med barnehagen.

**Hvordan komme i gang?**

Du kan logge inn i Vigilo foreldreportal i nettleser på PC eller nettbrett. Du kan også laste ned Vigilo app gratis på smarttelefon eller nettbrett fra AppStore og Google Play. I appen får du tilgang til å se nyheter, sende meldinger og melde fravær. I webportalen får du i tillegg tilgang til påmeldinger og søknader.

**Hvem har tilgang?**

Foreldre med foreldrerett i Folkeregisteret kan se egne barn i Vigilo. Fosterforeldre blir også gitt tilgang. [Du kan sjekke opplysningene dine i folkeregisteret her](https://www.skatteetaten.no/skjema/opplysninger-i-folkeregisteret/).

Foreldres mobilnummer og epost hentes fra Kontakt- og reservasjonsregisteret (KRR). Du kan kontrollere og endre opplysningene dine her: [Oppdater kontaktinformasjon | Norge.no](https://www.norge.no/nb/digital-borgar/oppdater-kontaktinformasjon)

**Hvor finner jeg mer informasjon?**

For mer informasjon om hvordan du kan bruke Vigilo for å kommunisere med barnehagen og for å lese om hvordan kommunen behandler personopplysninger, se informasjon på [Stavanger kommunes nettsider](https://www.stavanger.kommune.no/barnehage-og-skole/vigilo/).

**Ta kontakt med avdelingsleder i ditt bygg dersom du har spørsmål!**